Tegniese ontleding: Attacq-grafiek wys onsekerheid | Netwerk24
Deur Frans De Klerk en Christelle De Klerk 18 Maart 2019 05:15
Die Allandale-gebou, deel van Attacq se “nuwe sakekern” vir Gauteng, Waterfall City.
Attacq, ’n genoteerde eiendomsbeleggingstrust (Reit) sê op sy webwerf hy het vier kernaandrywers van waarde:
’n Topgehalte Suid-Afrikaanse eiendomsportefeulje wat insluit kleinhandel-, hotel-, kantoor- en nywerheidseiendom;
Die ontwikkeling van Waterfall City en die Waterfall Logistics-spilpunt;
Sy belegging in MAS Real Estate, wat sy toegangspunt tot Sentraal- en Oos-Europese markte is; en
Kleinhandelbelegging in die res van Afrika (buite Suid-Afrika).
In sy ses maande tot einde Desember 2018 het hy ’n 9,5%-toename in sy uitkeerbare verdienste per aandeel aangemeld.
Die tegniese grafiek van Attacq se aandeelprys.
’n Hoër laagte sal bevestig word wanneer lyn A (R15,17) in ’n steun verander. Dit sal as positief beskou word.
Die drie- en agt-dae- bewegende gemiddeldes het na bo gedraai, wat positief is vir die korttermynsentiment jeens die aandeel. Dit moet egter nie weer stoom verloor nie.
Die aandeel is vasgevang in ’n simmetriese driehoek (onsekerheid). Bo lyn B (R15,50) sal die formasie optimisme bevestig. Indien dit sou uitspeel, is die teiken van die formasie R16.
Onder lyn C (R14,80) kan ons aanvaar dat die aandeel na laer vlakke wil afverkoop.
Ons het ’n lyngrafiek (die rooi lyn) gebruik om die geraas van die kerse uit te skakel en dit makliker te maak om die driehoek raak te sien.
Spekulante: Koop of oorweeg ’n langopsie bo lyn A (R15,17), maar gebruik lyn C (R14,18) as keerverlies om kapitaal te beskerm. Die moontlike teikens na bo is: R15,27; R15,30; R15,40; R15,50; R15,55; R15,60; R15,75; R15,80; R15,95 en R16.
Medium- tot langtermynbeleggers: Die langtermyn- sentiment jeens die aandeel sal verander na positief wanneer die 40-weke- bewegende gemiddelde (R15,67) in ’n steun verander.
Meer oor: Attacq | Frans De Klerk | Tegniese Ontleding | Reit
Tegniese ontleding: Quilter stuur positiewe sein
Gold Mining 1820,21 (-381)
Top 40 52534,39 (-5957)
All Share 58564,71 (-6438)
Resource 10 46901,1 (-29259)
Financial and Industrial 30 78783,4 (5610)
ZAR/AUD 9,87 (12)
ZAR/EUR 16,1 (16)
ZAR/GBP 18,13 (10)
ZAR/USD 14,34 (18)
Gold 1360,3 (1614)
Palladium 1502,76 (2486)
Platinum 811,14 (1388)
Silver 15,15 (32)